title: A Tanács határozata (1999. szeptember 13.) az Európai Unió Tanácsa főtitkárhelyettesének kinevezéséről

text:
Fontos jogi nyilatkozat

|

31999D0630

Hivatalos Lap L 248 , 21/09/1999 o. 0034 - 0034

		A Tanács határozata(1999. szeptember 13.)az Európai Unió Tanácsa főtitkárhelyettesének kinevezéséről(1999/630/EK, ESZAK, Euratom)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 207. cikke (2) bekezdésére,tekintettel az Európai Szén- és Acélközösséget létrehozó szerződésre, és különösen annak 30. cikke (2) bekezdésére,tekintettel az Európai Atomenergia-közösséget létrehozó szerződésre, és különösen annak 121. cikke (2) bekezdésére,mivel az Európai Unió Tanácsának főtitkárhelyettesét ki kell nevezni,A KÖVETKEZŐKÉPPEN HATÁROZOTT:1. cikkPierre De Boissieu urat 1999. október 18-tól kezdődő hatállyal öt éves időtartamra az Európai Unió Tanácsa főtitkárhelyettesévé nevezi ki.2. cikkErről a határozatról Pierre De Boissieu urat a Tanács elnöke értesíti.Ezt a határozatot az Európai Közösségek Hivatalos Lapjában ki kell hirdetni.Kelt Brüsszelben, 1999. szeptember 13-án.a Tanács részérőlaz elnökT. Halonen--------------------------------------------------


title: 2012/380/EU: A Tanács határozata ( 2011. szeptember 22. ) az Európai Unió és Ausztrália közötti, az utas-nyilvántartási adatállomány (PNR) adatainak feldolgozásáról és a légi fuvarozók által az Ausztrál Vámügyi és Határvédelmi Szolgálatnak való továbbításáról szóló megállapodásnak az Unió nevében történő aláírásáról

text:
               14.7.2012

               HU

               Az Európai Unió Hivatalos Lapja

               L 186/2

         A TANÁCS HATÁROZATA
   (2011. szeptember 22.)
   az Európai Unió és Ausztrália közötti, az utas-nyilvántartási adatállomány (PNR) adatainak feldolgozásáról és a légi fuvarozók által az Ausztrál Vámügyi és Határvédelmi Szolgálatnak való továbbításáról szóló megállapodásnak az Unió nevében történő aláírásáról
   (2012/380/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 82. cikke (1) bekezdésének d) pontjára és 87. cikke (2) bekezdésének a) pontjára, összefüggésben a 218. cikk (5) bekezdésével,
   tekintettel az Európai Bizottság javaslatára,
   mivel:

               (1)

               2010. december 2-án a Tanács határozatot fogadott el, amelyben felhatalmazta a Bizottságot, hogy az Unió nevében tárgyalásokat kezdjen Ausztráliával, amelyek célja az utas-nyilvántartási adatállomány (PNR) adatainak továbbítása és felhasználása a terrorizmus és más súlyos nemzetközi bűncselekmények megelőzése és az ellenük folytatott küzdelem érdekében.

               (2)

               Az Európai Unió és Ausztrália közötti, az utas-nyilvántartási adatállomány (PNR) adatainak feldolgozásáról és a légi fuvarozók által az Ausztrál Vámügyi és Határvédelmi Szolgálatnak való továbbításáról szóló megállapodásra („megállapodás”) irányuló tárgyalások lezajlottak. A tárgyalások a megállapodás parafálásával sikeresen lezárultak.

               (3)

               A megállapodást alá kell írni, figyelemmel annak egy későbbi időpontban való megkötésére, és a megállapodás záróokmányához csatolt nyilatkozatot jóvá kell hagyni.

               (4)

               A megállapodás tiszteletben tartja az alapvető jogokat és tekintetbe veszi a különösen az Európai Unió Alapjogi Chartája („Charta”) által elismert elveket, így a Charta 7. cikkében elismert, a magán- és a családi élet tiszteletben tartásához való jogot, a Charta 8. cikkében elismert, a személyes adatok védelméhez való jogot és a Charta 47. cikkében elismert, a hatékony jogorvoslathoz és a tisztességes eljáráshoz való jogot. A megállapodást az említett jogoknak és elveknek megfelelően kell alkalmazni.

               (5)

               Az Európai Unióról szóló szerződéshez és az Európai Unió működéséről szóló szerződéshez csatolt, az Egyesült Királyságnak és Írországnak a szabadságon, a biztonságon és a jog érvényesülésén alapuló térség tekintetében fennálló helyzetéről szóló jegyzőkönyv 3. cikkének megfelelően, az említett tagállamok bejelentették, hogy részt kívánnak venni e határozat elfogadásában és alkalmazásában.

               (6)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló jegyzőkönyv 1. és 2. cikkének megfelelően Dánia nem vesz részt e határozat elfogadásában, és a megállapodás rá nem kötelező, illetve nem alkalmazandó,

         ELFOGADTA EZT A HATÁROZATOT:
   1. cikk
   Az Európai Unió és Ausztrália közötti, az utas-nyilvántartási adatállomány (PNR) adatainak feldolgozásáról és a légi fuvarozók által az Ausztrál Vámügyi és Határvédelmi Szolgálatnak való továbbításáról szóló megállapodás („megállapodás”) aláírását a Tanács az Unió nevében jóváhagyja, figyelemmel az említett megállapodás megkötésére. (1)

   2. cikk
   A megállapodás záróokmányához csatolt nyilatkozatot a Tanács az Unió nevében jóváhagyja.
   3. cikk
   A Tanács elnöke felhatalmazást kap, hogy kijelölje a megállapodásnak az Unió nevében történő aláírására jogosult személyeket.
   4. cikk
   Ez a határozat az elfogadása napján lép hatályba.

      Kelt Brüsszelben, 2011. szeptember 22-én.

            a Tanács részéről

            az elnök

         J. MILLER

      (1)  A megállapodás szövegét a megkötéséről szóló határozattal együtt hirdetik ki.


title: 2006/527/EK: A Bizottság határozata ( 2006. július 27. ) az élelmiszer-biztonság, az állategészségügy és állatjóllét, valamint az állattenyésztési technika területét érintő tanulmányok, hatásvizsgálatok és értékelések finanszírozásáról

text:
               29.7.2006

               HU

               Az Európai Unió Hivatalos Lapja

               L 208/37

         A BIZOTTSÁG HATÁROZATA
   (2006. július 27.)
   az élelmiszer-biztonság, az állategészségügy és állatjóllét, valamint az állattenyésztési technika területét érintő tanulmányok, hatásvizsgálatok és értékelések finanszírozásáról
   (2006/527/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az állat-egészségügyi kiadásokról szóló, 1990. június 26-i 90/424/EGK tanácsi határozatra (1) és különösen annak 20. cikkére,
   mivel:

               (1)

               A 90/424/EGK határozat értelmében a Közösség meghozza a Közösség állat-egészségügyi jogszabályaihoz és az állatorvosi oktatás vagy képzés fejlesztéséhez szükséges technikai és tudományos intézkedéseket, vagy segíti a tagállamokat ebben.

               (2)

               A kiadási programok tanulmányai, hatásvizsgálatai, valamint a rendszeres és a megfelelő időben történő értékelései az Európai Bizottság (EB) számára meghatározott prioritást jelentenek; az elosztott támogatások igazgatásáról való elszámolás és – különösen az eredményorientált igazgatás összefüggésében – a tapasztalatcsere előmozdítása érdekében.

               (3)

               E feladatok elvégzése érdekében 2004 utolsó negyedéve során nyílt eljárást követően közzétettek egy, az élelmiszer-biztonság, az állategészségügy és állatjóllét, valamint az állattenyésztési technika szakpolitikai területeit lefedő értékelésre vonatkozó keretszerződéssel kapcsolatos ajánlattételi felhívást

               (4)

               E keretszerződést 2005. június 18-án kötötték meg 24 hónapos időszakra. E keretszerződés már jelenleg is releváns információkat biztosít, amelyek a közösségi döntéshozatal alapját képezik.

               (5)

               Valamennyi egyéni feladat egyedi megállapodások tárgyát képezi. E megállapodásokat a Bizottság és a kiválasztott szerződő fél között kell megkötni a keretszerződésben meghatározottak alapján.

               (6)

               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

         A KÖVETKEZŐKÉPPEN HATÁROZOTT:
   Egyetlen cikk
   Az e határozat mellékletében meghatározott intézkedéseket azok finanszírozása céljából jóváhagyták.

      Kelt Brüsszelben, 2006. július 27-én.

            a Bizottság részéről

         Markos KYPRIANOU

            a Bizottság tagja

      (1)  HL L 224., 1990.8.18., 19. o. A legutóbb a 2006/53/EK határozattal (HL L 29., 2006.2.2., 37. o.) módosított határozat.

      MELLÉKLET

         Terület: Élelmiszer-biztonság, állategészségügy és állatjóllét, valamint állattenyésztési technika

         Jogalap: Az állat-egészségügyi kiadásokról szóló, 1990. június 26-i 90/424/EGK határozat

         Feladatok:

                  —

                  A bizottsági javaslatok kidolgozását és elkészítését elősegítő különböző típusú tanulmányok és egyéb szolgáltatások

                  —

                  Előzetes értékelések/hatásvizsgálatok

                  —

                  Félidős és utólagos értékelések

            A Bizottság 2007-es éves stratégiai tervében elsődleges célként szerepelnek az EU jövőbeli állat-egészségügyi szakpolitikájának (2007–2013) kidolgozását és elkészítését elősegítő tanulmányok és egyéb szolgáltatások. E tanulmányok kivitelezéséről a folyamatban lévő közösségi állat-egészségügyi szakpolitikai értékelés következtetésének és javaslatának megfelelően döntenek.

         Előirányzatok 2006-ra: 17 04 02 – Egyéb intézkedések az állategészségügy, az állatjóllét és a közegészségügy területén: 900 000 euro

         Költségvetés: 900 000 euro a keretszerződés második évében

         A tervezett egyedi intézkedések száma: Körülbelül 6
      Valamennyi intézkedés a közös közbeszerzési szabályok hatálya alá tartozik: ebben az esetben a meglévő keretszerződés alkalmazása.


title: A Bizottság 1976. április 21-i határozata a Hulladékgazdálkodási Bizottság létrehozásáról

text:
Fontos jogi nyilatkozat

|

31976D0431

Hivatalos Lap L 115 , 01/05/1976 o. 0073 - 0074 finn különkiadás fejezet 15 kötet 2 o. 0044  görög különkiadás: fejezet 12 kötet 1 o. 0119  svéd különkiadás fejezet 15 kötet 2 o. 0044  spanyol különkiadás fejezet 15 kötet 1 o. 0163  portugál különkiadás fejezet 15 kötet 1 o. 0163

		A Bizottság Határozata(1976. április 21.)a Hulladékgazdálkodási Bizottság létrehozásáról(76/431/EGK)AZ EURÓPAI KÖZÖSSÉGEK BIZOTTSÁGA,tekintettel az Európai Gazdasági Közösséget létrehozó szerződésre,mivel az Európai Közösségek környezetvédelmi cselekvési programja [1] hangsúlyozza egy ipari és lakossági hulladékokra vonatkozó közösségi program szükségességét,mivel a természeti erőforrások védelmének különös figyelmet kell szentelni, különösen a hulladék keletkezésének elkerülését célzó tartós erőfeszítések segítségével és különösen a hulladékok újrafeldolgozása és újbóli felhasználása elősegítésére hozott intézkedések révén;mivel az energiáról és a környezetről szóló, 1975 március 3-i állásfoglalásában [2] a Tanács megállapította, hogy nagyon fontos az energiaforrások megőrzése érdekében a hulladék anyagok újrahasznosításának és újbóli felhasználásának előmozdítása;mivel a Bizottságnak magasan képzett személyek véleményét kell beszereznie a hulladékgazdálkodásról,A KÖVETKEZŐKÉPPEN HATÁROZOTT:1. cikkA Bizottság mellett létrejön egy Hulladékkezelési Bizottság (a továbbiakban: a bizottság).2. cikkA bizottság feladata, hogy a Bizottságot véleményekkel lássa el, a Bizottság kérésére vagy saját kezdeményezése alapján, a következőkkel kapcsolatos minden kérdésről:a) hulladékkezelési politika kialakítása, tekintettel a források jobb felhasználása és a hulladék biztonságos és hatékony ártalmatlanítása biztosításának szükségességére;b) a különböző műszaki, gazdasági, közigazgatási és jogi intézkedések, amelyek megelőzhetik a hulladékok keletkezését, vagy biztosítják azok újbóli felhasználását, újrafeldolgozását vagy ártalmatlanítását;c) hulladékkezeléssel kapcsolatos irányelvek végrehajtása és az e területet érintő irányelvekre vonatkozó új javaslatok készítése.3. cikk(1) A bizottság 20 tagból áll.(2) A bizottsági helyek a következő módon kerülnek kiosztásra:a Bizottság részére: kettő,az egyes tagállamok részére: kettő.4. cikkA bizottság tagjait a Bizottság nevezi ki. A tagállamok számára kiosztott mindegyik bizottsági hely esetében a Bizottság a tagokat az érintett tagállammal folytatott konzultációt követően a 2. cikkben meghatározott területen illetékes, magasan képzett nemzeti szakértők közül nevezi ki.5. cikkA bizottság tagjainak megbízatása három évre szól. A kinevezések megújíthatók. A három év letelte után a bizottság tagjai addig maradnak hivatalukban, amíg felváltják őket vagy kinevezésüket meg nem újítják.Egy bizottsági tag megbízatása a három éves időszak lejárta előtt lemondással vagy a bizottsági tag halálával szűnik meg.A tag helyére hivatali idejének fennmaradó részére a 4. cikknek megfelelő módon új tagot neveznek ki.A bizottsági tagok díjazásban nem részesülnek.6. cikkA bizottság tagjainak listáját, tájékoztatás céljából, a Bizottság az Európai Közösségek Hivatalos Lapjában teszi közzé.7. cikkA bizottság elnöke a Bizottság tagja.8. cikkAz elnök a napirenden szereplő bármely témában, bármilyen különleges képesítéssel rendelkező személyt meghívhat, hogy a bizottság vagy a 9. cikk szerinti munkacsoportok tanácskozásain szakértői minőségben vegyen részt.A szakértők csak azoknak a kérdéseknek a tárgyalásán vesznek részt, amelyekkel kapcsolatban meghívást kaptak.9. cikkA bizottság munkacsoportokat hozhat létre.10. cikk(1) A bizottságot és a munkacsoportokat a bizottság elnöke hívja össze, és azok a Bizottság székhelyén üléseznek.(2) A Bizottság érintett szervezeti egységeinek képviselői részt vesznek a bizottság és a munkacsoportok ülésein.(3) A bizottság és munkacsoportjai titkársági feladatainak ellátását a Bizottság biztosítja.11. cikkA bizottság a tanácskozási eredményről nem szavaz.A Bizottság a bizottság véleményét kérheti, és határidőt állapíthat meg, amelyen belül a véleményt közölni kell.12. cikkA szerződés 214. cikkének sérelme nélkül, ha a bizottság elnöke tájékoztatja a bizottság tagjait, hogy a kért vélemény vagy felmerülő kérdés bizalmas jellegű, a bizottság tagjai nem fedhetik fel a bizottság vagy annak munkacsoportjai munkája során tudomásukra jutott információkat.Ilyen esetekben csak a bizottság tagjai és a Bizottság érintett képviselői lehetnek jelen az üléseken.13. cikkEz a határozat 1976. május 1-jén lép hatályba.Kelt Brüsszelben, 1976. április 21-én.a Bizottság részérőlCarlo Scarascia Mugnozzaalelnök[1] HL C 112., 1973.12.20., 28. o.[2] HL C 168., 1975.7.25., 2. o.--------------------------------------------------


title: Tanács határozata (2004. január 13.) az Európai Közösség és Horvát Köztársaság között az Ausztrián áthaladó nehéz tehergépjárművekre alkalmazandó átmeneti pontrendszerről szóló, levélváltás formájában létrejött megállapodás aláírásáról és ideiglenes alkalmazásáról

text:
Fontos jogi nyilatkozat

|

32004D0183

Hivatalos Lap L 057 , 25/02/2004 o. 0019 - 0019

		Tanács határozata(2004. január 13.)az Európai Közösség és Horvát Köztársaság között az Ausztrián áthaladó nehéz tehergépjárművekre alkalmazandó átmeneti pontrendszerről szóló, levélváltás formájában létrejött megállapodás aláírásáról és ideiglenes alkalmazásáról(2004/183/EK)AZ EURÓPAI KÖZÖSSÉGEK TANÁCSA,tekintettel az Európai Közösséget létrehozó szerződére, és különösen annak 71. cikke (1) bekezdésére, összefüggésben 300. cikke (2) bekezdése első albekezdésének első mondatával,tekintettel a Bizottság javaslatára,mivel:(1) A Bizottság a Közösség nevében tárgyalásokat folytatott egy, az Európai Közösség és Horvát Köztársaság között levélváltás formájában létrejött, az Ausztrián áthaladó nehéz tehergépjárművekre alkalmazandó átmeneti pontrendszerről szóló megállapodás megkötéséről.(2) A megállapodást – figyelemmel annak későbbi időpontban való megkötésének feltételére is – alá kell írni.(3) A megállapodás 2004. január 1-től történő ideiglenes alkalmazására vonatkozó intézkedéseket kell hozni,A KÖVETKEZŐKÉPPEN HATÁROZOTT:1. cikkA Tanács elnöke felhatalmazást kap, hogy kijelölje az Európai Közösség és Horvát Köztársaság között levélváltás formájában létrejött, az Ausztrián áthaladó nehéz tehergépjárművekre alkalmazandó átmeneti pontrendszerről szóló megállapodásnak – figyelemmel annak későbbi időpontban való megkötésének feltételére is – az Európai Közösség nevében történő aláírására jogosult személy(eke)t.A megállapodás szövegét csatolták e határozathoz.2. cikkAz 1. cikkben említett megállapodást ideiglenesen 2004. január 1-től kell alkalmazni.3. cikkEzt a határozatot az Európai Unió Hivatalos Lapjában ki kell hirdetni.Kelt Brüsszelben, 2004. január 13-án.a Tanács részérőlaz elnökB. Cowen--------------------------------------------------


title: 2006/288/EK: A Bizottság határozata ( 2006. március 30. ) az EU értékpapírokról szóló irányelveinek alkalmazását illető jogi és gazdasági szakvélemény biztosítása érdekében az európai értékpapírpiaci szakértői csoport létrehozásáról

text:
               19.4.2006

               HU

               Az Európai Unió Hivatalos Lapja

               L 106/14

      A BIZOTTSÁG HATÁROZATA

   (2006. március 30.)
   az EU értékpapírokról szóló irányelveinek alkalmazását illető jogi és gazdasági szakvélemény biztosítása érdekében az európai értékpapírpiaci szakértői csoport létrehozásáról
   (2006/288/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   mivel:

               (1)

               A teljesen integrált és hatékony pénzügyi piacok alapvetőek a modern gazdaságok működésének szempontjából. A pénzügyi szolgáltatások egységes piacának befejezése ennélfogva a lisszaboni gazdasági reformfolyamat döntő részét képezi és elengedhetetlen az EU globális versenyképességre nézve.

               (2)

               A pénzügyi szolgáltatások 2005–2010 közötti időszakra vonatkozó szakpolitikájáról szóló fehér könyv (a továbbiakban: „fehér könyv”) (1) ismerteti az Európai Bizottság pénzügyi szolgáltatások szakpolitikájának 2010-ig terjedő prioritásait. A Bizottság pénzügyi szolgáltatások szakpolitikájának egyik célkitűzése a hatályos jogszabályok végrehajtása, alkalmazása és folyamatos értékelése, valamint a jobb szabályozási agenda jövőbeli kezdeményezésekre való szigorúbb alkalmazása.

               (3)

               A fehér könyv a jobb szabályozási agenda értelmében különböző gyakorlati lépéseket azonosít annak érdekében, hogy jobban megérthető legyen a közösségi jogszabályok gyakorlati alkalmazása, valamint hogy ténylegesen teljesüljön a piacok által igényelt jogi koherenciaszint a jobb szabályozási agendával összhangban. Mivel a koherenciára vonatkozó első ágazati ellenőrzést az értékpapírok területén hajtják végre, határozat született arról, hogy felállításra kerül az értékpapírpiac résztvevőinek és szakértőinek csoportja, amely a Bizottságot az e területen fennálló legfontosabb problémák elemzésében segíti. Mindez szükségszerűen a közösségi jogszabályok nemzeti jogba való átültetésének és alkalmazásának tanulmányozásával jár, hogy jobban érthető legyen a közösségi jogszabályok gyakorlatban való alkalmazása, valamint annak biztosításához, hogy ténylegesen teljesüljön a határon átnyúló befektetési szolgáltatások és értékpapírpiacok által igényelt jogi koherenciaszint.

               (4)

               Az EU értékpapírokról szóló irányelveinek jogi értékeléséhez kapcsolódó témákat illetően kapott résztvevői szakvéleményen kívül a Bizottság fontosnak véli, hogy eljuttassák hozzá az EU értékpapírokról szóló irányelveinek gazdasági hatásáról, valamint tagállamokbeli gyakorlati végrehajtásáról és alkalmazásáról szóló szakértői csoporti elemzéseket. A szakértői csoport következésképpen segíti a Bizottságot a pénzügyi eszközök piacairól, a 85/611/EGK és a 93/6/EGK tanácsi irányelv, és a 2000/12/EK európai parlamenti és tanácsi irányelv módosításáról, valamint a 93/22/EGK tanácsi irányelv hatályon kívül helyezéséről szóló, 2004. április 21-i 2004/39/EK európai parlamenti és tanácsi irányelv (2) a Bizottságnak az értékpapírok nyilvános kibocsátásakor vagy piaci bevezetésekor közzéteendő tájékoztatóról és a 2001/34/EK irányelv módosításáról szóló, 2003. november 4-i 2003/71/EK európai parlamenti és tanácsi irányelv (3), a bennfentes kereskedelemről és a piaci manipulációról (piaci visszaélés) szóló, 2003. január 28-i 2003/6/EK európai parlamenti és tanácsi irányelv (4) és a szabályozott piacra bevezetett értékpapírok kibocsátóival kapcsolatos információkra vonatkozó átláthatósági követelmények harmonizációjáról és a 2001/34/EK irányelv módosításáról szóló, 2004. december 15-i 2004/109/EK irányelv (5) különböző rendelkezéseinek alkalmazásáról szóló jelentései elkészítésében. A szakértői csoport a Bizottság kérésére technikai szakvéleményt is ad olyan kérdésekben, amelyek az EU értékpapírpiacaira nézve aktuális jelentőségűek, mint például a hitelminősítő intézetek és a pénzügyi elemzők.

               (5)

               A szakértői csoport jogi szaktudással vagy a megbizatásával kapcsolatos területekhez tartozó közvetlen kereskedelmi tapasztalattal rendelkező személyekből áll. Rendelkezést kell hozni az egyéb szakértői csoportok vagy fogyasztói/befektetői egyesületek szakértőinek vagy megfigyelőinek részvételét illetően.

               (6)

               Ezen irányelv a szakértői csoport létrehozására vonatkozóan végrehajtja a Bizottság fehér könyvben vállalt kötelezettségvállalását és meghatározza az annak összetételére és működési módszereire vonatkozó eljárásokat.

               (7)

               Tekintettel arra, hogy a szakértői csoport tevékenységeinek időtartama korlátozott, a szakértői csoport 2006-ban kezdi meg és 2009 végén fejezi be munkáját, hacsak a Bizottság nem határoz a szakértői csoport megbízásának meghosszabbításáról,

         ELFOGADTA EZT A HATÁROZATOT:
   1. cikk
   A Bizottság létrehozza az európai értékpapírpiaci szakértői csoportot (a továbbiakban: a csoport).
   2. cikk
   Feladat
   A csoport:

               —

               szakvéleményt ad a Bizottságnak az EU szintű keret jogi koherenciáját illető elemzéséhez, valamint adott esetben annak nemzeti jogban való végrehajtásához azáltal, hogy ágazati ellenőrzést hajt végre az EU értékpapírokra vonatkozó irányelveinek koherenciáját illetően és ellenőrzi a vonatkozó jogszabályokat – a jogalanyok és az értékpapírok használói szemszögéből – olyan jogbiztonság-hiányos pontok jogszabályi keretbeli azonosítása érdekében, amelyek károsak a szóban forgó piacok működésére,

               —

               szakvélemény nyújtásával segíti a Bizottságot a 2004/39/EK irányelv, a 2003/71/EK irányelv, a 2004/109/EK irányelv és a 2003/6/EK irányelv különböző rendelkezéseinek alkalmazásáról szóló bizottsági jelentések elkészítéséhez hozzájárulva. A csoport szakvéleményének magában kell foglalnia ezen irányelvek gazdasági hatásának elemzését is,

               —

               a Bizottság kérésére technikai szakvéleményt is ad olyan kérdésekben, amelyek az EU értékpapírpiacaira nézve aktuális jelentőségűek, mint például a hitelminősítő intézetek és a pénzügyi elemzők. A hitelminősítő intézeteket illetően a Bizottság fel kívánja becsülni a piaci szereplők és különösen a komplex pénzügyi eszközöket vásárlók véleményét azáltal, hogy kikéri a csoport szakvéleményét a hitelminősítő intézetek működéséhez kapcsolódó specifikus témákban. A pénzügyi elemzők vonatkozásában a csoportot felkérhetik álláspontjának kifejtésére azt illetően, hogy megfelelőek-e a jelenleg érvényes szabályozási követelmények.

         A csoport rendszeresen összefoglaló jelentést tesz a Bizottságnak elemzéseiről és szakvéleményéről. A Bizottságot nem köti a csoport szakvéleménye és a szakvélemény nem érinti más bizottsági szakértői csoportok szakvéleményét a megbízás által érintett kapcsolódó területeken. A csoport biztosítja a megfelelő koordinációt a többi érintett bizottsági szakértői csoporttal az egymást átfedő munkák elkerülése érdekében.
   3. cikk
   A csoport összetétele – kinevezés
   (1)   A csoport legfeljebb 20 tagból áll.
   (2)   A csoport tagjait a Bizottság nevezi ki a gyakorlati tapasztalattal rendelkező, gazdasági és tudományos közösségi, illetve civil társadalmi területről érkező – beleértve a fogyasztói vagy befektetői képviselőket –, befektetési szolgáltatásokban és az értékpapír-ágazatban tevékeny, elismert szakértők számára kiírt pályázati felhívásra benyújtott pályázatok alapján.
   (3)   A Bizottság a pályázati felhívásra választ adó egyes szakértők jogosultságát az alábbi feltételek alapján értékeli:

               —

               a szakértőnek bizonyított szakismerettel és friss gyakorlati tapasztalattal kell rendelkeznie európai vagy nemzetközi szinten a befektetési szolgáltatások és az értékpapír-ágazat által érintett területeken, és/vagy ismernie kell az EU értékpapírokra vonatkozó irányelveinek e területekre gyakorolt hatását,

               —

               az egyes szakértőknek képesnek kell lenniük a gazdasági és tudományos közösségi, továbbá civil társadalmi álláspontok befolyásolására a megbízatás körébe tartozó területeket illetően,

               —

               a pályázati felhívásra benyújtott válaszokhoz olyan igazolást kell csatolni, amely tanúskodik arról, hogy a szakértő megfelel a fent említett feltételeknek,

               —

               az egyes szakértőknek a pénzügyi szférában használt nyelvek egyikében olyan szintű tudással kell rendelkezniük, hogy azon a nyelven képesek legyenek párbeszédben részt venni és jelentést készíteni.

         (4)   A szakértők kiválasztásában a Bizottság arra a szükségletre is figyelemmel van, hogy szakmailag képviselve legyen az összes vonatkozó funkció és termék az értékpapírok iparában.
   Emellett a Bizottság a beérkezett válaszok alapján a lehető legnagyobb mértékben biztosítja, hogy a csoport széles földrajzi spektrumot fogjon át olyan szakértőkkel, akik számos EU-piacot, beleértve a nemzeti piacokat közvetlenül ismernek.
   (5)   A következő rendelkezéseket kell alkalmazni:

               —

               a tagokat személyükben nevezik ki, a póttagok/helyettesek részvétele kizárt a csoport munkájában, a tagoknak mindenféle szakmai kapcsolattól vagy egyéb külső befolyástól függetlenül kell szakvéleménnyel ellátni a Bizottságot,

               —

               a tagok kinevezése két évre szól, amely meghosszabbítható,

               —

               a tagoknak tevékenyen részt kell venniük a csoport ülésein és a 4. cikk (2) bekezdésében említett alcsoportok legalább egyikében,

               —

               a Bizottság a megbízásuk hátralévő idejére leválthatja azokat a tagokat, akik már nem képesek hatékonyan hozzájárulni a csoport munkájához, akik lemondanak, vagy akik nem tartják tiszteletben az e cikkben meghatározott feltételeket, illetve az Európai Közösséget létrehozó szerződés 287. cikkét,

               —

               a Bizottság által kinevezett tagok nevét a Belső Piaci és Szolgáltatási Főigazgatóság internetes oldalán teszi közzé. A tagok nevének összegyűjtését, feldolgozását és közzétételét a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló 45/2001/EK európai parlamenti és tanácsi rendelet (6) rendelkezéseinek megfelelően kell végrehajtani.

         4. cikk
   Működés
   (1)   A Bizottság szervezi és elnököli a csoport üléseit. A csoport évente négy alkalommal tart plenáris ülést és az alcsoporti szerkezet keretében számos alkalommal ülésezik.
   (2)   A Bizottság felállíthat egy vagy több alcsoportot specifikus kérdések vizsgálatára és meghatározhatja annak feladatkörét; az összes ilyen alcsoport specifikus megbízásának teljesítését követően azonnal feloszlik.
   (3)   A Bizottság minden naptári évre munkaprogramot dolgoz ki. A programnak meg kell határoznia a csoport vagy annak egyik alcsoportja által tárgyalandó témákat, és ütemtervet kell tartalmaznia a jelentéstervezeteknek a csoport plenáris ülésein való megtárgyalásához. A csoport szakvéleménye és elemzése lehetővé teszi a Bizottság számára a szükséges értékelés elkészítését.
   (4)   A Bizottság meghívhat a napirenden szereplő témában kifejezetten járatos más szakértőket vagy megfigyelőket a csoport vagy alcsoport megbeszélésire, amennyiben ez hasznos vagy szükséges. E rendelkezés egyéb bizottsági szakértői csoportok szakértőinek vagy fogyasztókat, illetve befektetőket képviselő egyesületek megfigyelőjének/megfigyelőinek meghívása esetén alkalmazható.
   (5)   A szakértő vagy megfigyelő a csoportban vagy alcsoportban végzett munkájában való részvétel során szerzett információkat nem használhatja fel, amennyiben a Bizottság ezen információkat bizalmasnak minősíti.
   (6)   A csoport és annak alcsoportjai a Bizottság által megállapított eljárásoknak és menetrendnek megfelelően rendszerint a Bizottság épületeiben üléseznek. A titkársági szolgáltatásokat a Bizottság nyújtja.
   (7)   A csoport a Bizottság javaslata alapján fogadja el saját eljárási szabályzatát.
   (8)   A Bizottság a Belső Piaci és Szolgáltatási Főigazgatóság internetes oldalán a szóban forgó dokumentum eredeti nyelvén teszi közzé a csoport következtetéseit és jelentéseit, valamint saját vagy alcsoportja(i) üléseinek összefoglalóit.
   5. cikk
   Az ülésekkel kapcsolatos kiadások
   (1)   A Bizottság saját hatályban lévő rendelkezéseinek megfelelően visszatéríti a tagoknak a csoport tevékenységeivel kapcsolatos utazási és tartózkodási költségeit. A tagok ellátott feladataikért nem részesülnek díjazásban.
   (2)   Az ülésekkel kapcsolatos kiadások azon előirányzatok korlátain belül kerülnek megtérítésre, amelyeket az érintett szervezeti egység számára az éves forrásfelosztási eljárásnak megfelelően osztottak ki.
   6. cikk
   Hatálybalépés
   E határozat az Európai Unió Hivatalos Lapjában való kihirdetésének napján lép hatályba. Rendelkezéseit 2009 végéig kell alkalmazni, kivéve ha a Bizottság e határidő előtt nem határoz a csoport vagy bármely esetlegesen létrehozott alcsoport megbízásának meghosszabbításáról.

      Kelt Brüsszelben, 2006. március 30-án.

            a Bizottság részéről

         Charlie McCREEVY

            a Bizottság tagja

      (1)  Fehér könyv a pénzügyi szolgáltatások szakpolitikájáról (2005–2010), COM(2005) 629 végleges, 2005. december 1.

      (2)  HL L 145., 2004.4.30., 1. o.

      (3)  HL L 345., 2003.12.31., 64. o.

      (4)  HL L 96., 2003.4.12., 16. o.

      (5)  HL L 390., 2004.12.31., 38. o.

      (6)  HL L 8., 2001.1.12., 1. o.


title: A Tanács 2006/229/IB határozata ( 2006. március 9. ) a terrorizmus elleni küzdelem keretében a Schengeni Információs Rendszer egyes új funkcióinak bevezetéséről szóló 2005/211/IB tanácsi határozat egyes rendelkezései alkalmazási időpontjának meghatározásáról

text:
               18.3.2006

               HU

               Az Európai Unió Hivatalos Lapja

               L 81/46

      A TANÁCS 2006/229/IB HATÁROZATA

   (2006. március 9.)
   a terrorizmus elleni küzdelem keretében a Schengeni Információs Rendszer egyes új funkcióinak bevezetéséről szóló 2005/211/IB tanácsi határozat egyes rendelkezései alkalmazási időpontjának meghatározásáról
   AZ EURÓPAI UNIÓ TANÁCSA,
   tekintettel a terrorizmus elleni küzdelem keretében a Schengeni Információs Rendszer egyes új funkcióinak bevezetéséről szóló, 2005. február 24-i 2005/211/IB tanácsi határozatra (1), és különösen annak 2. cikke (4) bekezdésére,
   mivel:

               (1)

               A 2005/211/IB határozat meghatározza, hogy amint a szükséges előfeltételek teljesülnek, az említett határozat 1. cikkének rendelkezései a Tanács által meghatározott időponttól alkalmazandók, valamint azt, hogy a Tanács az egyes rendelkezések alkalmazására különböző időpontokat állapíthat meg. Az említett előfeltételek teljesültek a 2005/211/IB határozat 1. cikkének (7) bekezdése, az új 100. cikk (3) bekezdésének f) pontja vonatkozásában.

               (2)

               Svájcot illetően ez a határozat az Európai Unió, az Európai Közösség és a Svájci Államszövetség között létrejött, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról kötött megállapodás (2) értelmében a schengeni vívmányok azon rendelkezéseinek továbbfejlesztését képezi, amelyek – e megállapodásnak az Európai Unió, illetve az Európai Közösség nevében történő aláírásáról, valamint egyes rendelkezéseinek ideiglenes alkalmazásáról szóló 2004/849/EK (3) és 2004/860/EK tanácsi határozat (4) 4. cikke (1) bekezdésével összefüggésben – az 1999/437/EK határozat (5) 1. cikkének G. pontjában említett terület hatálya alá tartoznak,

         A KÖVETKEZŐKÉPPEN HATÁROZOTT:
   1. cikk
   A 2005/211/IB határozat 1. cikkének (7) bekezdését, az új 100. cikk (3) bekezdésének f) pontját 2006. március 31-től kell alkalmazni.
   2. cikk
   Ez a határozat az elfogadásának napján lép hatályba. Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2006. március 9-én.

            a Tanács részéről

            az elnök

         J. PRÖLL

      (1)  HL L 68., 2005.3.15., 44. o.

      (2)  13054/04 tanácsi dokumentum, elérhető: http://register.consilium.eu.int

      (3)  HL L 368., 2004.12.15., 26. o.

      (4)  HL L 370., 2004.12.17., 78. o.

      (5)  HL L 176., 1999.7.10., 31. o.


title: A Tanács határozata (2003. december 22.) az Európai Közösség és a Belarusz Köztársaság között létrejött, a textiltermékek kereskedelméről szóló kétoldalú megállapodás ideiglenes alkalmazásáról

text:
Fontos jogi nyilatkozat

|

32003D0915

Hivatalos Lap L 345 , 31/12/2003 o. 0150 - 0150

		A Tanács határozata(2003. december 22.)az Európai Közösség és a Belarusz Köztársaság között létrejött, a textiltermékek kereskedelméről szóló kétoldalú megállapodás ideiglenes alkalmazásáról(2003/915/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 133. cikkére, a 300. cikk (2) bekezdésének első mondatával összefüggésben,tekintettel a Bizottság javaslatára,mivel:(1) A Közösség nevében a Bizottság tárgyalásokat folytatott egy kétoldalú megállapodásról a Belarusz Köztársasággal létrejött, a textiltermékeknek kereskedelméről szóló hatályos kétoldalú megállapodás és jegyzőkönyvek időbeli hatályának egy évvel történő meghosszabbításáról és a mennyiségi korlátoknak az éves növekedési ütem és az Európai Unió bővítésének figyelembevétele érdekében történő kiigazításáról.(2) A kétoldalú megállapodást, a későbbi időpontban történő megkötésre is figyelemmel, a Közösség nevében alá kell írni.(3) A kétoldalú megállapodást 2004. január 1-jétől a megkötéséhez szükséges eljárások befejeződéséig ideiglenes alapon alkalmazni kell, a Belarusz Köztársaság általi kölcsönös ideiglenes alkalmazásra is figyelemmel,A KÖVETKEZŐKÉPPEN HATÁROZOTT:1. cikkA későbbi időpontban történő megkötésre is figyelemmel, a Tanács elnöke felhatalmazást kap, hogy kijelölje az Európai Közösség és a Belarusz Köztársaság között a legutóbb az 1999. november 11-én parafált, levélváltás formájában létrejött megállapodással módosított, az Európai Közösség és a Belarusz Köztársaság között a textiltermékek kereskedelméről létrejött, 1993. április 1-jén Brüsszelben parafált megállapodás módosításáról szóló levélváltás formájában létrejött megállapodásnak ("kétoldalú megállapodás") az Európai Közösség nevében történő aláírására jogosult személyeket.2. cikkA kétoldalú megállapodást 2004. január 1-jétől annak hivatalos megkötéséig ideiglenes alapon alkalmazni kell, a Belarusz Köztársaság általi kölcsönös ideiglenes alkalmazásra is figyelemmel [1].A megállapodás szövegét csatolták e határozathoz.3. cikk(1) Amennyiben Belarusz nem teljesíti a kétoldalú megállapodás 2.5. pontja szerinti kötelezettségeit a 2004-re vonatkozó kvóta a 2003-ban alkalmazott szintre csökken.(2) Az (1) bekezdés végrehajtására vonatkozó döntést a meghatározott textiltermékek harmadik országokból történő behozatalának közös szabályairól szóló, 1993. október 12-i 3030/93/EGK tanácsi rendelet [2] 17. cikkében említett eljárásokkal összhangban kell meghozni.4. cikkEzt a határozatot ki kell hirdetni az Európai Unió Hivatalos Lapjában.Ez a határozat az Európai Unió Hivatalos Lapjában való kihirdetésének napján lép hatályba.Kelt Brüsszelben, 2003. december 22-én.a Tanács részérőlaz elnökG. Alemanno[1] Az az időpont, amelytől kezdődően az ideiglenes alkalmazás hatályossá válik, az Európai Unió Hivatalos Lapjának C sorozatában kerül kihirdetésre.[2] HL L 275., 1993.11.8., 1. o. A legutóbb a 138/2003/EK rendelettel (HL L 23., 2003.1.28.) módosított rendelet.--------------------------------------------------


title: Az Európai Parlament (EU) 2017/1716 határozata (2017. április 27.) az Eurojust 2015-ös pénzügyi évre vonatkozó elszámolása lezárásáról

text:
               29.9.2017

               HU

               Az Európai Unió Hivatalos Lapja

               L 252/312

         AZ EURÓPAI PARLAMENT (EU) 2017/1716 HATÁROZATA
   (2017. április 27.)
   az Eurojust 2015-ös pénzügyi évre vonatkozó elszámolása lezárásáról
   AZ EURÓPAI PARLAMENT,

               —

               tekintettel az Európai Igazságügyi Együttműködési Egység 2015-ös pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Igazságügyi Együttműködési Egység 2015-ös pénzügyi évre vonatkozó éves beszámolójáról szóló jelentésére, az Eurojust válaszával (1) együtt,

               —

               tekintettel a Számvevőszéknek a 2015-ös pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

               —

               tekintettel a 2015-ös pénzügyi évre szóló költségvetés végrehajtása tekintetében az Eurojust számára adandó mentesítésről szóló, 2017. február 21-i tanácsi ajánlásra (05873/2017 – C8-0056/2017),

               —

               tekintettel az Európai Unió működéséről szóló szerződés 319. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel a bűnözés súlyos formái elleni fokozott küzdelem céljából az Eurojust létrehozásáról szóló, 2002. február 28-i 2002/187/IB tanácsi határozatra (4) és különösen annak 36. cikkére,

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (5) és különösen annak 108. cikkére,

               —

               tekintettel eljárási szabályzata 94. cikkére és IV. mellékletére,

               —

               tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A8-0129/2017),

               1.

               jóváhagyja az Eurojust 2015-ös pénzügyi évre vonatkozó elszámolásának lezárását;

               2.

               utasítja elnökét, hogy továbbítsa ezt a határozatot az Eurojust adminisztratív igazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Antonio TAJANI

            a főtitkár

         Klaus WELLE

      (1)  HL C 449., 2016.12.1., 193. o.

      (2)  Lásd az 1. lábjegyzetet.

      (3)  HL L 298., 2012.10.26., 1. o.

      (4)  HL L 63., 2002.3.6., 1. o.

      (5)  HL L 328., 2013.12.7., 42. o.


title: 2014/171/EU: A Tanács határozata ( 2014. március 24. ) az Európai Gazdasági és Szociális Bizottság egy dán tagjának kinevezéséről

text:
               27.3.2014

               HU

               Az Európai Unió Hivatalos Lapja

               L 91/48

      A TANÁCS HATÁROZATA

   (2014. március 24.)
   az Európai Gazdasági és Szociális Bizottság egy dán tagjának kinevezéséről
   (2014/171/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 302. cikkére,
   tekintettel a dán kormány javaslatára,
   tekintettel az Európai Bizottság véleményére,
   mivel:

               (1)

               A Tanács 2010. szeptember 13-án elfogadta az Európai Gazdasági és Szociális Bizottság tagjainak a 2010. szeptember 21-től2015. szeptember 20-ig terjedő időtartamra történő kinevezéséről szóló 2010/570/EU, Euratom határozatot (1).

               (2)

               Rikke EDSJÖ hivatali idejének lejártát követően az Európai Gazdasági és Szociális Bizottság egy tagjának helye megüresedett,

         ELFOGADTA EZT A HATÁROZATOT:
   1. cikk
   A Tanács Niels LINDBERG MADSEN-t a hivatali idő hátralévő részére, azaz 2015. szeptember 20-ig, az Európai Gazdasági és Szociális Bizottság tagjává nevezi ki.
   2. cikk
   Ez a határozat az elfogadásának napján lép hatályba.

      Kelt Brüsszelben, 2014. március 24-én.

            a Tanács részéről

            az elnök

         A. TSAFTARIS

      (1)  HL L 251., 2010.9.25., 8. o.